CELEX: 62011CN0537
Language: et
Date: 2011-10-21 00:00:00
Title: Kohtuasi C-537/11: Eelotsusetaotlus, mille on esitanud Tribunale di Genova (Itaalia) 21. oktoobril 2011 — Mattia Manzi, Compagnia Naviera Orchestra versus Capitaneria di Porto di Genova

17.12.2011   
            
            
               ET
            
            
               Euroopa Liidu Teataja
            
            
               C 370/20
            
         Eelotsusetaotlus, mille on esitanud Tribunale di Genova (Itaalia) 21. oktoobril 2011 — Mattia Manzi, Compagnia Naviera Orchestra versus Capitaneria di Porto di Genova
   (Kohtuasi C-537/11)
   2011/C 370/32
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Genova
   
      Põhikohtuasja pooled
   
   
      Hagejad: Mattia Manzi, Compagnia Naviera Orchestra
   
      Kostja: Capitaneria di Porto di Genova
   
      Eelotsuse küsimused
   
   
               1.
            
            
               Kas direktiivi 1999/32/EÜ (1) artiklit 4a, mida on muudetud direktiiviga 2005/33/EÜ (2), mille vastuvõtmisel arvestati MARPOL-i konventsiooni IV lisa jõustumisega, tuleb tõlgendada hea usu rahvusvahelisest põhimõttest ning ühenduse ja liikmesriikide lojaalse koostöö põhimõttest lähtudes nii, et selles artiklis ette nähtud laevakütuste väävlisisalduse piirmäära 1,5 massiprotsenti ei kohaldata sellise riigi lipu all sõitvate laevade suhtes, kes ei ole EL liige ning on alla kirjutanud MARPOL-i 1973/79 konventsioonile, mis peatuvad sellise liikmesriigi sadamas, kes on samuti alla kirjutanud MARPOL-i 1973/78 konventsiooni VI lisale?
            
         
               2.
            
            
               Kui direktiivi 1999/32/EÜ artiklit 4a, mida on muudetud direktiiviga 2005/33/EÜ, ei tule tõlgendada esimeses küsimuses kirjeldatud moel, siis kas nimetatud artiklit tuleb osas, milles see näeb ühenduse sadamast või ühenduse sadama kaudu liiniveoga tegelevate reisilaevade kasutatavate kütuste väävlisisalduse piirmääraks 1,5 mahuprotsenti ka laevade puhul, mis sõidavad sellise riigi lipu all, kes ei ole EL liige ning on alla kirjutanud MARPOL-i 1973/79 konventsiooni IV lisale, mille kohaselt kohaldatakse väljaspool väävliheite kontrolli piirkondi väävlisisalduse piirmäära 4,5 massiprotsenti, pidada õigusvastaseks, kuivõrd see on kehtestatud rikkudes rahvusvahelise õiguse pacta sunt servanda üldpõhimõtet ning samuti ühenduse ja liikmesriikide lojaalse koostöö põhimõtet, sundides liikmesriike, kes on IV lisa ratifitseerinud ja sellele alla kirjutanud, rikkuma kohustusi, mis neil on teiste MARPOL-i 1973/78 konventsiooni IV lisale alla kirjutanud riikide ees?
            
         
               3.
            
            
               Kas direktiivi 1999/32/EÜ, muudetud direktiiviga 2005/33/EÜ, artikli 2 punkti 3g kohast mõistet „liinivedu” tuleb tõlgendada nii, et „liinivedudega” tegelevate laevade hulka tuleb lugeda ka kruiisilaevad?
            
         
      (1)  EÜT L 121, lk 13; ELT eriväljaanne 13/24, lk 17.
   
      (2)  ELT L 191, lk 59.